作者：刘克庄
词牌/韵律：贺新郎

paragraphs: 南国秋容晚。
晓寒轻、菊花台榭，拒霜池馆。
试向壶山堂上望，万顷黄云刈遍。
总吃著、君侯方寸。
不要汉廷夸击断，要史家、编入循良传。
春脚到，福星见。
家家香火人人愿。
要还他、庆元狨座，建炎蝉冕。
稳奉安舆迎两国，谁谓山遥水远。
福寿比、河沙难算。
来岁而今黄花节，早骖鸾、入侍瑶池宴。
风浩荡，海清浅。